

 
[image: ]

CONVENI DE COL·LABORACIÓ ENTRE L’AJUNTAMENT DE CERDANYOLA DEL VALLÈS I LA FUNDACIÓ AUTÒNOMA SOLIDÀRIA PER A LA REALITZACIO DEL CAMPUS ÍTACA, EDICIÓ 2026

A Cerdanyola del Vallès, a data i hora de la signatura electrònica


REUNITS 


D’una banda, el senyor Carlos Cordón Núñez, en qualitat d’alcalde de l’Ajuntament de Cerdanyola del Vallès, amb NIF P0826600I, degudament assistit per la Secretària de la Corporació, la senyora Aurora Corral García.

D’altra banda el senyor Jordi Prat Fernández, amb DNI 34739090-M, en nom i representació de la Fundació Autònoma Solidària, en la seva qualitat d’apoderat, amb NIF G61884359.

Ambdues parts es reconeixen la capacitat legal necessària per a la formalització del present conveni, i a tal efecte


EXPOSEN


1. La Llei 12/2009 del 10 de juliol, d’Educació estableix en el seu article 2 que, entre altres, seran principis rectors del sistema educatiu: la universalitat i l’equitat com a garantia d’igualtat d’oportunitats i la integració de tots els col·lectius; la inclusió escolar i la cohesió social; la qualitat de l’educació, que possibilita l’assoliment de les competències bàsiques i la consecució de l’excel·lència, en un context d’equitat i la col·laboració, la cooperació i la corresponsabilització amb els ajuntaments i altres administracions publiques. 

2. L’article 3 del mateix text legal reconeix als i les alumnes el dret a rebre una educació integral, orientada al ple desenvolupament de la personalitat, amb respecte als principis democràtics de convivència i als drets i les llibertats fonamentals.
3. En el marc de les competències municipals en matèria educativa l'Ajuntament impulsa, conjuntament amb el Departament d'Ensenyament, el Pla Educatiu d'Entorn de Cerdanyola del Vallès, del qual ha format i forma part el Campus Ítaca. La intervenció municipal en aquest Pla s'adiu amb l'art. 40 sobre Plans i programes socioeducatius de la Llei 12/2009, del 10 de juliol, d'educació.

4. El pla estratègic de subvencions marcat per l’Ajuntament de Cerdanyola del Vallès, aprovat pel Ple en la sessió que es va fer el dia 29 de juny de 2006 contempla, com a condició per a l’atorgament de subvencions que el projecte, l’acció, la conducta o situació finançada tingui per objecte el foment d’una activitat, d’utilitat pública o interès social o de promoció d’una finalitat pública d’interès.

5. La Fundació Autònoma Solidària té com a missió contribuir a la construcció d’una universitat més solidària i més compromesa amb la realitat social, mitjançant la promoció de la participació voluntària de la comunitat universitària com a instrument per a la integració de col·lectius en risc d’exclusió. 

6. Una de les accions de voluntariat socioeducatiu de la Fundació és el Campus Ítaca, que té com a objectius apropar l'alumnat al món universitari,  animar l'alumnat a continuar estudiant després d'acabar l'etapa d'ensenyament secundari obligatori i evitar que hi puguin incidir negativament la situació econòmica o el nivell acadèmic i professional de les seves famílies. 

7. La Fundació Autònoma Solidària disposa d’un projecte que permet incloure l’alumnat de Cerdanyola del Vallès en el Campus Ítaca. 


MANIFESTEN

Primer. Que ambdues institucions estan interessades en potenciar un programa socioeducatiu per a estudiants de secundària.

Segon. Que en aquesta línia, la Universitat Autònoma de Barcelona realitza, des del mes de setembre de 2004, un projecte socioeducatiu per a estudiants de secundària, denominat Campus Ítaca, que té per objectius estimular a l’alumnat a continuar estudiant després d’acabar l’etapa d’educació secundària obligatòria, potenciar l’ús del català com a vehicle de comunicació i ser un espai de convivència entre alumnat d’entorns socials diversos. Des d’aquesta edició, l’organització i gestió d’aquest projecte l’assumeix la Fundació Autònoma Solidària.

Tercer. Que vista la conveniència d'aquesta cooperació, cal establir un marc d'actuació, al qual facin referència les successives accions que es portin a terme en aquest respecte.

Quart. Per acord de la Junta de Govern Local en sessió de data XXXX, s'ha aprovat la concessió directa de subvenció i formalització del corresponent conveni amb LA FUNDACIÓ AUTÒNOMA SOLIDÀRIA per organitzar el projecte del Campus Ítaca durant l’edició 2026, que té per objectiu estimular a l’alumnat a continuar estudiant després d’acabar l’etapa d’educació secundària obligatòria. 

Per tant acorden subscriure el present conveni de col·laboració que es regirà per les següents





CLÀUSULES

Primera. Constitueix l’objecte d’aquest conveni de col·laboració emmarcar l’actuació entre l’Ajuntament de Cerdanyola del Vallès i la Fundació Autònoma Solidària pel que fa a la participació en el projecte "Campus Ítaca" de la UAB de l’any 2026.

Segona. Les finalitats d’aquest conveni són:

· La participació en el projecte Campus Ítaca de 20 alumnes dels instituts de Cerdanyola que hagin finalitzat els estudis corresponents a 3r curs d'Ensenyament Secundari Obligatori i que compleixin les condicions establertes pel que fa a situació socioeconòmica, referents acadèmics adults i resultats acadèmics.  

-	La col·laboració dels Instituts d'Ensenyament Secundari Forat del Vent, Gorgs,  Banús i Jaume Mimó, tots quatre del municipi, en el projecte.

Tercera. El Projecte Campus Ítaca l’organitza la Fundació Autònoma Solidària. 

Quarta. El Campus Ítaca forma part del Pla Educatiu de Ciutat de Cerdanyola del Vallès, i s’inclou dins el desplegament de les activitats del pla de millora d'oportunitats educatives, concretament en l’actuació Tallers de suport i acompanyament educatiu. Per aquest fet, cal que es compleixin aquestes condicions:

· S’ha de vetllar perquè el monitoratge a càrrec de les activitats tingui la formació adient.
· La llengua catalana ha de ser vehicular en les activitats del Campus Ítaca. 

Cinquena. Obligacions del beneficiari:

a) Justificar davant de l’ens atorgant l’acompliment dels requisits i les condicions, i també la realització de l’activitat i l’acompliment de la finalitat que determina la concessió de la subvenció.                                   
b) Acomplir l’objectiu del conveni, és a dir la FUNDACIÓ AUTÒNOMA SOLIDÀRIA tindrà l'obligació d'organitzar i desenvolupar l'acte objecte del present conveni en estreta col·laboració amb l'Ajuntament de Cerdanyola del Vallès, complint en tot moment les indicacions dels serveis corresponents a l'Ajuntament. 
c) Assumir totes les despeses relacionades amb el projecte, amb plena subjecció a la memòria i al  pressupost presentat que figuren en l’expedient, als quals es dona la conformitat.
d)Comunicar a l’Ajuntament, en qualsevol moment, i en tot cas en el moment de la justificació de l’aplicació dels fons, l’obtenció d’altres subvencions o ajuts públics, ingressos i recursos que s'hagin concedit per a la mateixa finalitat del present conveni.
e) Disposar dels llibres comptables, registres diligenciats i altres documents auditats d’acord amb la legislació mercantil i sectorial aplicable al beneficiari en cada cas, així com tots els estats comptables i registres específics, si escau.
f) Conservar els documents justificatius de l’aplicació dels fons rebuts, mentre puguin ser objecte de comprovació i control.
g) Sotmetre’s a les actuacions de comprovació que s’estableixin per part de l’ens atorgant i a l’aportació de la informació que es requereixi respecte de la gestió dels fons subvencionats, així com qualssevol d’altra de comprovació i control financer en els termes previstos en l’art. 14 c) de la Llei General de Subvencions.
h) Fer constar en tota la propaganda i documentació escrita i gràfica generada per l’activitat subvencionada la llegenda “Amb el suport de l’Ajuntament de Cerdanyola del Vallès”, junt amb l’escut municipal, segons models tipogràfics oficials.
[bookmark: _Hlk148972995]i) Acreditar amb anterioritat a la resolució de trobar-se al corrent del compliment de les seves obligacions tributàries i amb la Seguretat Social, mitjançant la presentació del corresponent certificat emès per les Administracions respectives. 
j) Complir amb la liquidació d’IRPF i/o els ingressos a la Seguretat Social quan les retribucions es satisfacin en concepte d’honoraris, ja sigui per activitat professional, o bé per col·laboracions esporàdiques de persones no professionals; o es tracti del pagament de nòmines quan tingui obligació de cotitzar a la TGSS. 
k) Complir amb la normativa vigent sobre transparència, accés a la informació i bon govern.
l) Disposar d’una pòlissa de responsabilitat civil que doni cobertura a les activitats que organitza l’entitat, així com del rebut de trobar-se al corrent de pagament.
m)Procedir al reintegrament dels fons percebuts en els supòsits previstos en l’article 37 de la Llei General de Subvencions.

Sisena. L’Ajuntament de Cerdanyola del Vallès atorga la quantitat de vuit mil euros (8.000€) a la FUNDACIÓ AUTÒNOMA SOLIDÀRIA, en concepte de subvenció per a per a la implementació del Programa ÍTACA 2026. Aquesta quantitat anirà amb càrrec de l’aplicació pressupostària 2030 32600 48946 20564 del pressupost 2026.

Setena. Per al compliment de l’objecte del conveni, l’Ajuntament atorgarà a la FUNDACIÓ AUTÒNOMA SOLIDÀRIA  la quantitat de vuit mil euros (8.000€) en concepte de bestreta, a compte de la subvenció atorgada i amb càrrec a l’aplicació pressupostària indicada en la clàusula anterior corresponent al 100% de la subvenció atorgada. Aquesta bestreta es tramitarà a partir de la signatura del conveni. 

No s’estableixen garanties a favor dels interessos públics per part dels beneficiaris. 

Vuitena. La relació que estableix aquest conveni no suposa en cap moment que el personal necessari per desenvolupar les activitats relacionades amb aquest projecte de la Fundació Autònoma Solidària mantingui cap tipus de vincle laboral amb l’Ajuntament de Cerdanyola del Vallès. L’Ajuntament de Cerdanyola del Vallès no tindrà cap mena de responsabilitat en el desenvolupament de les activitats que es realitzin.

Novena. Aquesta subvenció és compatible amb altres ajuts o subvencions públiques o privades, o altre tipus de finançament, sense perjudici del que s’estableix a la clàusula desena.

D’acord amb allò que estableix l’article 19.3 de la Llei de Subvencions, l’import de la subvenció atorgada per l’Ajuntament de Cerdanyola del Vallès, en cap cas podrà ser de quantia tal que, aïlladament o en concurrència amb d’altres subvencions, ajuts, ingressos o recursos, superin el cost de l’activitat subvencionada.

La Fundació Autònoma Solidària es compromet a comunicar a l’Ajuntament de Cerdanyola del Vallès l’obtenció d’altres subvencions o ajuts públics que es concedeixin o s’hagin concedit per a la mateixa finalitat del present conveni.

Desena. L’alteració de les condicions que es determinen en aquest conveni per a la realització de l’activitat, i en tot cas, l’obtenció concurrent de subvencions o ajuts atorgats per altres administracions o ens públics, podrà donar lloc a la modificació de la subvenció. 

Si la modificació de la concessió té lloc posteriorment al lliurament dels imports concedits, és procedent aplicar el règim corresponent al reintegrament de subvencions. 

Onzena. L’Ajuntament de Cerdanyola del Vallès queda exclòs de les responsabilitats civil, penal, laboral i fiscal, tant directament com subsidiàriament, pels danys i perjudicis que es puguin ocasionar a tercers en la realització de l’activitat.

La FUNDACIÓ AUTÒNOMA SOLIDÀRIA respondrà enfront de terceres persones dels danys derivats de la realització de l’activitat .

Per fer front a les possibles indemnitzacions pecuniàries, disposa d’una pòlissa d’assegurances que cobreix la responsabilitat civil derivada de tots els riscos propis de l’activitat. 

Dotzena. La FUNDACIÓ AUTÒNOMA SOLIDÀRIA haurà de justificar a l’Ajuntament de Cerdanyola del Vallès el cost total del projecte subvencionat a partir de la finalització de l’activitat subvencionada i fins el 31 de gener de  2027. 

Si per motius excepcionals no es pot presentar la justificació dins d'aquest termini, el beneficiari pot sol·licitar-ne l’ampliació. La sol·licitud s'ha de fer per escrit i s’ha de presentar abans que finalitzi el termini previst al paràgraf anterior, exposant els motius que impedeixen presentar la justificació dins del termini. A la vista d'aquesta sol·licitud, i en funció dels motius al·legats, l’òrgan competent pot concedir l'ampliació del termini per a presentar la justificació.

Tretzena. Per justificar la subvenció, la Fundació Autònoma Solidària haurà de presentar instància i adjuntar la documentació segons els models compresos a l’annex II del Reglament de subvencions de l’Ajuntament de Cerdanyola aprovat pel Ple en sessió de data 29 de juny de 2006, i, en tot cas, la documentació següent:

1. Memòria de l’activitat realitzada.
2. Balanç d’ingressos i despeses de l’activitat. Quan l’activitat hagi estat finançada, a més de la subvenció de l’Ajuntament de Cerdanyola, amb fons propis i altres subvencions o recursos, s’haurà d’acreditar en la justificació l’import, la procedència i l’aplicació dels fons a les activitats subvencionades.
3. Relació de factures justificatives de despeses de l’activitat subvencionada acompanyades dels corresponents justificants de pagament. Aquestes factures podran correspondre a la compra de material, al lloguer de l’espai, a la contractació del personal necessari pel desenvolupament del projecte o altres d’índole similar.

En cas de contractació de personal s’haurà d’aportar:
a. Rebut de la nòmina de la persona contractada a l’efecte, d’acord amb la O.M. 27-12-94 (Nom, cognom i NIF del treballador, categoria professional, número d’afiliació a la Seguretat Social, antiguitat, conceptes retributius, firma del treballador, firma i segell de l’empresa, etc.) .
b. Quan tan sols es carregui a aquesta subvenció una part de la nòmina, s’acompanyarà d’un escrit explicant el temps dedicat al programa i el càlcul de les quantitats.
c. Model 4 de l’Annex II del Reglament de subvencions de l’Ajuntament de Cerdanyola del Vallès.
d. TC2 dels mesos de la vigència del contracte; i rebuts de liquidacions de cotitzacions a la seguretat social.
e. Justificant del pagament de la liquidació de l’IRPF de l’Agència Tributària (Model 111. Retencions i ingressos a compte de l’IRPF i Model 190. Resum anyal de retencions e ingressos a compte de l’IRPF).

4. Certificació d’acreditació de justificants i rebuts per a la realització del programa. Aquesta certificació serà necessari en cas que el justificants de la despesa es refereixin a petites despeses, la justificació de les quals no sigui possible acreditar mitjançant factures (ex: targetes de bus, tiquets de tren o similars).
5. En el seu cas, declaració jurada de les altres subvencions, ajudes o aportacions públiques que hagi sol·licitat o rebut l’associació, per a la mateixa activitat objecte d’aquest conveni, amb indicació de qui les ha concedit i l’import o declaració jurada de no haver-ne rebut cap. 
6. Si s’escau, un exemplar de tota la documentació impresa i propaganda, escrita i gràfica, generada per l’activitat o declaració jurada de haver-ne editat cap.
7. Certificació de la realització del programa.

Catorzena. La manca de justificació de la subvenció en el termini establert donarà lloc a la seva revocació, sense perjudici de la responsabilitat en què hagi pogut incórrer el beneficiari en el cas de falsedat. Si no es justifica degudament el total de la subvenció, es procedirà a la revisió d’aquesta. 

Les subvencions rebudes per altres organismes a càrrec del mateix projecte s’han d’acreditar, si s’escau, i en cas contrari presentar declaració jurada que no són beneficiaris de cap altra subvenció. 

Les variacions a la baixa o falta de justificacions del projecte implicaran disminucions de la subvenció o reintegraments si s’ha concedit bestreta.

El procediment pel reintegrament serà l’establert a la Llei 38/2003, General de Subvencions

Quinzena. L’Ajuntament de Cerdanyola del Vallès podrà revisar i modificar la subvenció atorgada, prèvia concessió d’un tràmit d’audiència de deu dies hàbils a l’entitat beneficiària, en els supòsits següents:

a)  Quan es produeixi una alteració en les condicions que van determinar la concessió de la subvenció.
b)  Quan l’entitat beneficiària hagi obtingut per a la mateixa actuació altres subvencions o ajuts públics que, sumats a la atorgada per l’Ajuntament superin el cost de l’activitat subvencionada.
c) Quan l’entitat beneficiària no hagi justificat adequadament la totalitat de l’import de les despeses de l’actuació que estigui obligat a justificar, en els termes i dintre dels terminis que preveu la Normativa General de Subvencions.

Setzena. Són causes de reintegrament total o parcial de les quantitats percebudes en els supòsits previstos en l’article 37.1 de la Llei 38/2003, de 17 de novembre, General de Subvencions, i en tot cas, quan el beneficiari ha rebut una bestreta a compte per import superior al que correspondria un cop revisada la subvenció per haver concorregut qualsevol causa modificativa.

S’exigirà l’interès de demora corresponent, des del moment del pagament de la subvenció fins la data que s’acordi la procedència del reintegrament, en els procediments de reintegrament incoats als beneficiaris que incompleixin l’obligació de justificar la subvenció atorgada dins el termini reglamentari. 

Dissetena. La FUNDACIÓ AUTÒNOMA SOLIDÀRIA està obligada a complir estrictament tot el que es disposa en la legislació que, en matèria fiscal, laboral i de Seguretat Social, estigui vigent durant la vida del conveni. En cas de no complir les obligacions que l'esmentada legislació l'imposa, serà responsable de manera exclusiva.

Divuitena. En tot allò que no s’hagi previst en aquest Conveni serà d’aplicació el que estableix la Llei 38/2003, de 17 de novembre, General de subvencions i el RD 887/2006, de 21 de juliol mitjançant el qual s’aprova el Reglament de la Llei 38/2003 de 17 de novembre general de subvencions.

I en prova de conformitat les parts signen aquest conveni mitjançant signatura digital, considerant-se la data d’aquest conveni la de la darrera signatura.




[bookmark: _Hlk184974390]Per part de l’Ajuntament de 	Per part de la Fundació Autònoma
Cerdanyola del Vallès	Solidària




Carlos Cordón Núñez                                  	 Jordi Prat Fernández
Alcalde de Cerdanyola del Vallès                 	Apoderat



Aurora Corral García



					Secretària General 

